

**ตัวอย่างที่ 2 คำสั่งแต่งตั้งคณะกรรมการกำกับการประเมินผลการปฏิบัติราชการของส่วนราชการสังกัดสำนักนายกรัฐมนตรี**

**คำสั่งสำนักนายกรัฐมนตรี**

**ที่ .......**

**เรื่อง แต่งตั้งคณะกรรมการกำกับการประเมินผลการปฏิบัติราชการของ....(ชื่อส่วนราชการ).....**

ตามที่คณะรัฐมนตรีได้มีมติเมื่อวันที่ ๒๐ กรกฎาคม ๒๕๖๔ เห็นชอบกับกรอบและแนวทาง การประเมินส่วนราชการตามมาตรการปรับปรุงประสิทธิภาพในการปฏิบัติราชการ ประจำปีงบประมาณ พ.ศ. ๒๕๖๕ โดยมุ่งเน้นให้ส่วนราชการมีบทบาทหลักในการพิจารณากำหนดตัวชี้วัดและกำกับ ติดตามประเมินผลการปฏิบัติราชการของส่วนราชการ ซึ่งพิจารณาจากประเด็นสำคัญในการบูรณาการและขับเคลื่อนยุทธศาสตร์ชาติ แผนแม่บทภายใต้ยุทธศาสตร์ชาติ แผนการปฏิรูปประเทศ และ แผนระดับชาติอื่น ๆ เพื่อขับเคลื่อนภารกิจและเป้าหมายสำคัญของส่วนราชการที่สอดคล้องกับยุทธศาสตร์ชาติ และแผนระดับชาติให้เกิดผลอย่างเป็นรูปธรรม นั้น

เพื่อให้การพิจารณากำหนดตัวชี้วัดและติดตามประเมินผลการปฏิบัติงานของส่วนราชการเป็นไปอย่างมีประสิทธิภาพ อาศัยอำนาจตามความในมาตรา ๑๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ ซึ่งแก้ไขเพิ่มเติม และคำสั่งสำนักนายกรัฐมนตรีที่ ๒๓๘/๒๕๖๓ เรื่องมอบหมายและมอบอำนาจให้รองนายกรัฐมนตรีและรัฐมนตรีประจำสำนักนายกรัฐมนตรีปฏิบัติราชการแทนนายกรัฐมนตรี ลงวันที่ ๑๓ สิงหาคม ๒๕๖๓ จึงมีคำสั่งแต่งตั้งคณะกรรมการกำกับการประเมินผลการปฏิบัติราชการของ.......(ชื่อส่วนราชการ).......... โดยมีองค์ประกอบและหน้าที่และอำนาจ ดังนี้

**๑. องค์ประกอบ**

|  |  |  |  |
| --- | --- | --- | --- |
| ๑.๑ | หัวหน้าส่วนราชการ |  | ประธานกรรมการ |
| ๑.๒ | รองหัวหน้าส่วนราชการที่ได้รับมอบหมายเป็นผู้นำการบริหารการเปลี่ยนแปลง  (Chief Change Officer: CCO) |  | รองประธาน |
| ๑.๓ | ผู้อำนวยการสำนัก/กองภายในส่วนราชการ |  | กรรมการ |
| ๑.๔ | ผู้แทนสำนักงบประมาณ |  | กรรมการ |
| ๑.๕ | ผู้แทนสำนักงาน ก.พ.ร. |  | กรรมการ |
| ๑.๖ | ผู้แทนสำนักงานสภาพัฒนาการเศรษฐกิจและสังคมแห่งชาติ |  | กรรมการ |
| ๑.๗ | เจ้าหน้าที่ผู้รับผิดชอบงานพัฒนาระบบบริหารของส่วนราชการ |  | กรรมการและเลขานุการ |

**๒. หน้าที่และอำนาจ...**

**๒. หน้าที่และอำนาจ**

๒.๑ กำหนดตัวชี้วัด น้ำหนัก ค่าเป้าหมาย ในการประเมินผลการปฏิบัติราชการ  
ของส่วนราชการ

๒.๒ ติดตาม กำกับ และให้การสนับสนุนเพื่อให้การดำเนินการประเมินผล  
การปฏิบัติราชการของส่วนราชการเป็นไปตามหลักเกณฑ์และแนวทางที่สำนักงาน ก.พ.ร. กำหนด

๒.๓ แต่งตั้งคณะทำงาน หรือมอบหมายบุคคลอื่นใด ดำเนินการตามหน้าที่และอำนาจที่ได้รับมอบหมายตามความจำเป็นและเหมาะสม

๒.๔ ปฏิบัติงานอื่น ๆ ตามที่รองนายกรัฐมนตรีหรือรัฐมนตรีที่กำกับมอบหมาย

ทั้งนี้ ตั้งแต่บัดนี้เป็นต้นไป

สั่ง ณ วันที่ พ.ศ. ๒๕๖๔

(............................................)

รองนายกรัฐมนตรี/รัฐมนตรีที่กำกับ ปฏิบัติราชการแทน

นายกรัฐมนตรี